Fond za zaštitu depozita

Podgorica, 07.09.2021. godine

**Održana XIX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je devetnaestu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je donio Odluku o pribavljanju nepokretnosti poslovne zgrade Atlas banke AD Podgorica u stečaju, koja se nalazi na adresi Stanka Dragojevića br.4. Predmetna nepokretnost pribavlja se radi rješavanja potreba Fonda za zaštitu depozita za poslovnim prostorom.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.07.2021. godine. Konstatovano je da ukupna sredstva Fonda na 31.07.2021. godine iznose 107,23 miliona eura, ukupni depoziti iznose 3,84 milijardi eura, a garantovani depoziti iznose 1,53 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.